Man brand dood in plakkershut | Netwerk24
Man brand dood in plakkershut
Deur Warda Meyer 22 Julie 2019 16:44
'n Man is dood toe 'n brand Maandagoggend in 'n plakkershut in Uitbreiding 2 in Nyanga buite Kaapstad uitgebreek het.
Jermaine Carelse, Kaapstad se brand- en reddingswoordvoerder, sê die brand het vroegoggend uitgebreek en een informele struktuur in puin gelê.
"Toe brandweerdienste op die toneel aangekom het, het hulle een informele struktuur aan die brand gevind. Brandweermanne het die lyk van 'n volwasse man met brandwonde ontdek," sê Carelse.
Carelse sê verder brandweer-paramedici het die man dood verklaar en die toneel is aan die polisie oorhandig.